Publication: Magyar Közlöny
Issue: MK-1999-104 (Year: 1999, Number: 104)
Era: 1990-2004
Section: 161/1999. (XI. 19.) Korm. rendelethez
Paragraph Index: 142

5. Az ismeretek ellenőrzési rendszere Az ismeretek ellenőrzési rendszere a tantervekben előírt — részben egymásra épülő, részben egymástól független — gyakorlati jegyek megszerzéséből, vizsgákból (kollokvium, szigorlat) szakmai gyakorlat teljesítéséből, valamint szakdolgozat elkészítéséből és a záróvizsga letételéből tevődik össze. 5.1. A kötelező szigorlatok: — filozófia és a fotóesztétika, — vizuális kommunikáció-elmélet tárgyköréből. 5.2. A szakdolgozat A szakdolgozatnak — amely három részből áll — igazolnia kell a jelölt elméleti és gyakorlati ismeretekben, a kutatási módszerekben való jártasságát, önálló problémaelemző készségét, a képzés során elsajátított ismeretek alkalmazásának képességét. A szakdolgozat részei: — egy saját készítésű fotóriport képsor, — egy saját készítésű képanyag egy olyan speciális kollégium területéről, amely az adott riportot kiegészíti, — írásbeli dolgozat, amely megalapozza a témaválasztást és elemzi, indokolja a megvalósítás módját. 5.3. A záróvizsgára bocsátás feltételei: — a tantervben előírt követelmények teljesítése, — egy idegen nyelvből középfokú, egy másik idegen nyelvből alapfokú államilag elismert, vagy azzal egyenértékű nyelvvizsga, — a szakdolgozat benyújtása. 5.4. A záróvizsga részei: — a szakdolgozat megvédése, — komplex szóbeli vizsga a vizuális kommunikáció-elmélet, a sajtóismeret és műfajelmélet, a sajtófotó-elmélet és a képszerkesztés tárgyak köréből. 5.5. A záróvizsga eredménye A záróvizsga eredménye a szakdolgozatra és annak megvédésére adott érdemjegyek átlagából, valamint a szóbeli vizsga érdemjegyéből képzett egészre kerekített átlag. A Kormány 162/1999. (XI. 19.) Korm. rendelete a Belügyminisztérium Bevándorlási és Állampolgársági Hivatal létrehozásáról A Kormány az államháztartásról szóló 1992. évi XXXVIII. törvény (a továbbiakban: Áht.) 91/A. §-ának

Source: https://magyarkozlony.hu/hivatalos-lapok/34bb36c74430f1beaea25acec8b07ca2763ec2f4/dokumentumok/a549db4dbf62d617b78c4572048fbe589b5db70e/letoltes